
Yn yr aseiniad yma trafodir am ddatblygu sgiliau iaith wrth adfyfyrio ar aseiniad ‘Yr Iaith ar Daith’ y llynedd. Wrth dreulio amser yn adfyfyrio gellir tanlinellu gwendidau iaith ac o hyn cynllunio cynllun gweithredu er mwyn mynd i’r afael a’r gwendidau yma i ddatblygu a gwella fy ngwybodaeth a dealltwriaeth o’r iaith Gymraeg. Rhan gyntaf yr aseiniad yma fydd i adfyfyrio ar waith y llynedd pan oeddwn ar fy mhrofiad addysgu proffesiynol. Cyfeirir tuag at un wers benodol ble roedd y wers yn seiliedig ar ddatblygu sgiliau iaith grŵp o ddisgyblion ym mlwyddyn 4 a 5. Wrth adlewyrchu ar y wers yma canolbwyntir ar wendidau iaith bersonol, cynnydd a wnes ers y llynedd a hefyd ystyried camau i ddatblygu sgiliau iaith ymhellach yn y dyfodol. Prif ffocws y datblygiad hwn yw sicrhau gwelliant o fewn sgiliau llafar personol er mwyn codi ansawdd iaith oddi fewn ystafell dosbarth. Ail ran yr aseiniad yma yw cyflwyno dau gynllun gwers ar gyfer dosbarth blwyddyn 4 a 5. Nod y ddau gynllun gwers yw datblygu ymhellach i’r dyfodol gan ddefnyddio’r cwricwlwm newydd fel ffocws. Anelir y cynlluniau i ddatblygu sgiliau darllen, ysgrifennu, siarad a gwrando disgyblion blwyddyn 4 a 5 gan gyfeirio tuag at bob agwedd o’i hanghenion dysgu. 
Wrth adlewyrchu ar glip fideo o'r llynedd, gan gynnwys adborth yr arholwr, codwyd ac awgrymwyd targedau personol er mwyn gwella a datblygu fy sgiliau Cymraeg. Nid yn unig y mae’r targedau’n fy helpu’n bersonol ond byddant hefyd o fudd i’r dysgwyr gan y byddant yn derbyn profiadau addysgol cyfoethog trwy gyfrwng dealltwriaeth uwch o Gymraeg. O ran gwrando a deall, o’r aseiniad y llynedd, nodwyd yr arholwr fy mod yn rhyngweithio’n hyderus ac yn bwrpasol gyda grwpiau ac unigolion ond mae angen dangos mwy o dystiolaeth o ryngweithio gwahaniaethol boed mewn grwpiau neu gydag unigolion. Penderfynir ystyried y targed yma trwy archwilio ar-lein am athroniaethau damcaniaethwyr ar wahaniaethu. Trwy gysylltu gwahaniaethu â theori ymyrraeth Vygotsky (1978) mae’n pwysleisio y dylai’r ffocws fod ar addysg sy’n canolbwyntio ar yr unigolyn yn hytrach nag ar y cwricwlwm. Mae’r theori yn hyrwyddo’r defnydd o’r term sgaffaldio lle mae’r addysgu wedi’i anelu at gefnogi holl anghenion unigol y dysgwyr. Wrth ystyried y wybodaeth yma felly penderfynir canolbwyntio’n fwy ar sicrhau bod anghenion unigol pob dysgwyr yn cael eu diwallu o fewn pob gwers. Trwy wahaniaethu’n effeithiol ym mhob gwers gwelir bydd safonau plant yn cynyddu gan fod y tasgau yn fwy priodol tuag at anghenion unigol y dysgwyr. Fel y gallwch weld o fy nghynlluniau gwersi sy’n gysylltiedig gyda’r aseiniad yma, cymerir y camau priodol er mwyn llunio gwersi sy’n gwahaniaethu’n effeithiol er mwyn gweddu i lefel y dysgwyr. Wrth gymharu â’r agwedd gwrando o fewn y fframwaith cymwyseddau iaith Gymraeg teimlaf rwyf wedi dangos gwelliant ers y llynedd. Teimlaf nawr fy mod yn gweithredu ar lefel hyfedredd, sef W6, gan fy mod yn medru deall ac ymateb i bron popeth sy’n cael ei glywed tu fewn a thu allan i’r ystafell dosbarth.
Gan ystyried fy ngallu i gyfathrebu a thrafod ar lafar nesaf, nodwyd yn adborth yr arholwr fy mod yn cyfathrebu’n effeithiol, hyderus a chydlynol ar lafar gyda phrin iawn o wallau iaith. Er roedd yr iaith Gymraeg yn gywir nad oedd angen defnyddio cymaint o’r iaith Saesneg wrth gyfieithu ac egluro terminoleg i’r dysgwyr. Targed a osodwyd gan yr arholwr oedd disgrifio’r gair yn Gymraeg, yn hytrach na’r Saesneg, er mwyn gwella dealltwriaeth y dysgwyr ac ehangu eu geirfa. Er roedd canran uchel o’r dysgwyr yn siaradwyr Cymraeg ail iaith ac yn debygol o gam-ddial geiriau newydd yn y Gymraeg, wrth ystyried yn ôl mae hi nawr yn amlwg roedd y plant yma yn aros ac yn barod i glywed y term Saesneg oddi wrthyf pob tro. Gall hyn arwain at ddysgwyr diog gan nad ydynt yn ceisio eu gorau at afael ar yr iaith Gymraeg. Gelwir y term o fwydo dysgwyr termau Saesneg yn dechneg brechdan. Mae’r dechneg brechdan yn dechneg ieithyddol ble mae dysgwyr yn clywed gair dieithr yn gyntaf yn y Gymraeg, wedyn yn y Saesneg ac yn olaf yn y Gymraeg eto er mwyn rhoi cymorth i’r dysgwyr. Wrth geisio symud i ffwrdd o ddefnyddio’r dechneg yma penderfynais ddefnyddio trochi iaith yn fy addysgu. Noda Estyn (2014) yn ei adroddiad ar Ysgol Morgan Llwyd bod trochi iaith yn elfen effeithiol iawn yn yr ysgol. Ehanga Estyn (2014) trwy ddweud bod yr holl ddisgyblion, o fewn y dosbarth trochi, yn gwneud cynnydd rhagorol ac o ganlyniad mae’r disgyblion yn “datblygu hyfedredd a hyder yn eu defnydd o’r Gymraeg mewn cyfnod cymharol fyr.” Gan ystyried trochi iaith yn fwy yn fy addysgu felly edrychaf ymlaen at weld dysgwr sy’n fwy hyderus i gyfathrebu yn y dosbarth yn yr iaith Gymraeg. Wrth gymharu â’r agwedd lafar o fewn y fframwaith cymwyseddau iaith Gymraeg teimlaf fy mod wedi dangos gwelliant ers y llynedd ond mae yna dal lle i wella. Lefel uwch credaf fy mod arni ar hyn o bryd o ran lafar, sef W5, gan nad wyf yn hollol hyderus yn trafod yn estynedig am faterion cymhleth neu allu hunangywiro lle bo angen. Er mwyn anelu at hyn ceisiaf droi at ddarlleniadau cymhleth megis y newyddion a’i ddarllen ar lafar er mwyn ehangu geirfa. 
O fewn darllen a deall, yn debyg i’r adborth llafar, derbyniais glod am fy nghyfathrebu gan yr arholwr yn ei hadborth. Serch hyn, roedd yna awgrymiadau gallaf fod yn fwy hyderus wrth ddarllen a siarad â’r plant. Teimlaf am gyfnod o amser nad oedd siarad o flaen gynulleidfa yn y Gymraeg yn un o’m gryfderau. Pan oeddwn i’n iau roeddwn yn hyderus iawn yn darllen gan oeddwn yn aml yn sefyll lan yn y pulpud ac yn darllen stori, emyn neu weddi yn y capel, ond nid wyf wedi gwneud hyn ers blynyddoedd. Yn ddiweddar, cefais gyfle i roi darlleniad yn y capel, sydd wedi’i leoli ar gampws Prifysgol Y Drindod Dewi Sant, ar gyfer cyngerdd Nadolig. Penderfynais ymarfer y darlleniad yn drylwyr cyn y cyngerdd ac o ganlyniad teimlais yn hyderus ac yn gyfforddus yn adrodd y darlleniad i’r gynulleidfa. Wrth ymarfer a dilyn y darn darllen dyma sut y magais hyder. Gallaf ddefnyddio’r dull hyn yn fy addysgu trwy ymarfer cynllun gwers yn ofalus cyn gwers er mwyn sicrhau fy mod yn addysgu’n fwy hyderus. Hefyd wrth baratoi nifer o gwestiynau, fel y gwelwch yn y cynlluniau, gwelir bod hyn yn arwain at wersi llwyddiannus gan fod syniad gennyf ar beth mae angen gofyn i’r plant er mwyn gwella eu dysgu. Wrth gael cwestiynau ar law gall hyn hwyluso’r profiad dysgu i’r dysgwyr gan wneud iddynt feddwl am yr hyn maent yn ei wneud. Wrth gymharu â’r agwedd darllen o fewn y fframwaith cymwyseddau iaith Gymraeg credaf fod gennyf lawer o le i wella o fewn yr agwedd yma. Rwy’n medru deall erthyglau papur newydd ac adroddiadau sydd wedi eu bwriadu ar gyfer siaradwyr rhugl ond teimlaf nad wyf yn gwneud hyn digon. Gydag ymarfer cyson o ddarllen yn fwy aml teimlaf gallaf anelu at hyfedredd, sef W6, ond am y tro dim ond lefel uwch rwyf arni. 
Yn olaf, mae’r adborth ysgrifennu. Yn ôl yr adborth, dangosais strwythur da yn fy ngwaith gan gynnwys arddull ysgrifennu cywir a chyfoethog. Hefyd, prin iawn oedd unrhyw wallau ieithyddol ac roedd fy adfyfyrio yn dda ar brydiau. Targed personol oedd darllen yn ehangach am ddulliau cyflwyno ‘ail iaith’ i blant. Wrth ddarllen dogfen Cymraeg ail iaith yng Nghwricwlwm Cenedlaethol Cymru gan Lywodraeth Cymru teimlaf fod fy nealltwriaeth a gwybodaeth gyffredinol am Gymraeg ail iaith wedi cynyddu’n sylweddol. Gwybodaeth bwysig a gasglwyd o’r ddogfen yw’r pwysigrwydd bod dysgwyr yn adeiladu ar y sgiliau, yr wybodaeth a’r ddealltwriaeth a gafaelwyd yn ystod y Cyfnod Sylfaen. Wrth fabwysiadu hyn gwelir plant yn gwella’n ieithyddol pob flwyddyn gan fagu hyder i drafod a chyfathrebu trwy’r Gymraeg yn hyderus. Gwelir hefyd dysgwyr yn defnyddio ystod gynyddol o eirfa, ymadroddion, brawddegau a chwestiynau wrth gyfathrebu yn y Gymraeg. Teimlaf ar ôl gwella fy nealltwriaeth rwyf mewn sefyllfa well i ddarparu addysg sydd wedi’i deilwra’n union ar gyfer anghenion dysgwyr ail iaith. Wrth gymharu â’r agwedd ysgrifennu o fewn y fframwaith cymwyseddau iaith Gymraeg teimlaf, ers y llynedd, rwyf wedi gwella’n sylweddol yn yr agwedd yma. Ar ôl nifer o aseiniadau mae fy sgiliau ysgrifennu wedi cynyddu i lefel uwch, sef W5, yn y fframwaith yma ond teimlaf nad wyf wedi cyrraedd lefel hyfedredd eto. Teimlaf fy mod yn gorddibynnu ar gefnogaeth Cysill a Chysgair wrth ysgrifennu. Hoffwn gyrraedd lefel ble mae fy nealltwriaeth a gwybodaeth bersonol yn ddigonol i mi ysgrifennu’n estynedig ac yn safonol am faterion cymhleth. 
Wrth fod yn athro sy’n hyderus yn siarad a chyfathrebu trwy’r iaith Gymraeg gwelir bod hyn yn rhoi’r cyfle gorau i blant fod yn hyderus yn yr iaith hefyd. Gydag athrawon hyderus yn addysgu’r cwricwlwm newydd dywed Donaldson (2015) gwelwn ddysgwyr uchelgeisiol, galluog; cyfranwyr mentrus, creadigol; dinasyddion egwyddorol, gwybodus ac unigolion iach, hyderus. Mae’n rhaid i athrawon addysgu’n hyderus ac yn effeithiol trwy gyfrwng y Gymraeg er mwyn gweld llwyddiant. 

Cynllun Gwers 1
	Athro dan hyfforddiant
	Morgan Evans

	Dosbarth:
	BL 4/5

	Maes Dysgu a Phrofiad/Pwnc
	Ieithoedd, Llythrennedd a Chyfathrebu 

	Dyddiad:
	27/04/20

	Ffocws Gwers:
	I ddefnyddio ansoddeiriau, cyfelybiaethau a dechreuadau brawddegau amrywiol i ddisgrifio Mr Willy Wonka. 


	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Mae deall ieithoedd yn allweddol i ddeall y byd o’n hamgylch
Cam Cynnydd 2
· Rwy’n gallu gwrando ar, deall a chyfathrebu ystyr cyffredinol yr hyn rwy’n ei clywed.
· Rwy’n gallu gwrando ar, deall ac adalw’n ddiweddarach yr hyn rwyf wedi’i glywed. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.
Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.
Rwy’n gallu gwrando ar, deall ac  adalw’n ddiweddarach yr hyn rwyf wedi’i glywed.
Rwy’n gallu deall gwybodaeth am amrywiaeth o bynciau, gan adnabod y prif bwyntiau. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.
Rwy’n gallu gwrando ar, deall ac  adalw’n ddiweddarach yr hyn rwyf wedi’i glywed.
Rwy’n gallu deall gwybodaeth am amrywiaeth o bynciau, gan adnabod y prif bwyntiau.

	Targedau Personol
 (Cysylltiedig â SAC ac wedi ei nodi mewn adolygiad wythnosol)


	Datblygu sgiliau Cymraeg 




	Amcanion Dysgu (Ffocws ar Ddysgu)

	Dysgu am dechnegau gwahanol o ysgrifennu disgrifiadol
Dysgu am sut i amrywio dechrau brawddegau
Dysgu sut i ddefnyddio thesawrws yn effeithiol

	Meini Prawf Llwyddo 
 (proses/cynnyrch)

	Defnyddio ansoddeiriau amrywiol
Defnyddio thesawrws
I amrywio dechreuadau brawddegau 



	Adnoddau Allweddol                    Iechyd a Diogelwch     
	Cwestiynau Allweddol
Sut mae Mr Willy Wonka wedi cael ei ddisgrifio?
Beth yw ei nodweddion?
Pa ansoddeiriau sy’n ei ddisgrifio orau?

Asesu ar gyfer dysgu:
Gofyn i’r gynulleidfa, rhoi amser, gweithio gyda phartner, hunan asesu ac asesu cyfoedion

Geirfa allweddol
Cyffelybiaethau, ansoddeiriau, thesawrws, brawddegau estynedig




	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	
Gwaith darllen a disgrifiadol blaenorol ar y thema, sef Charlie a’r ffatri siocled.





	Cam Agoriadol


	Ail-atgoffa’r dysgwyr o Mr Willy Wonka, ei briodoleddau a’i nodweddion arbennig. Gwaith grŵp yn trafod a rhannu syniadau ar ymddangosiad Mr Willy Wonka.






	Addysgu a Dysgu Craidd
	Grŵp gwaelod yn llenwi’r geiriau sydd ar goll o’r brawddegau a gymerwyd o’r llyfr Charlie a’r ffatri siocled. Ar ôl dewis y geiriau cywir a llenwi’r bylchau bydd rhaid edrych am ystyr y geiriau yma yn y thesawrws a cheisio dod o hyd i ystyron gwahanol a’u nodi yn eu llyfrau.

Y ddau grŵp arall yn anelu at ysgrifennu nodiadau am ymddangosiad a phersonoliaeth Mr Willy Wonka wrth ddefnyddio nodiadau i’w helpu. Bydd angen iddynt hefyd nodi cyffelybiaethau er mwyn ar y diwedd, bydd ganddynt bwyntiau amrywiol fel y gallant ddechrau ysgrifennu paragraff disgrifiadol am bersonoliaeth Mr Willy Wonka.


	Sesiwn gloi


	Bydd y plant yn darllen eu paragraffau neu frawddegau eu hunain i’r dosbarth gyda’r plant eraill yn rhoi beirniadaeth gadarnhaol ac adeiladol er mwyn gwella’r testun o waith. 


























Cynllun Gwers 2
	Athro dan hyfforddiant
	Morgan Evans

	Dosbarth:
	BL 4/5

	Maes Dysgu a Phrofiad/Pwnc
	Ieithoedd, Llythrennedd a Chyfathrebu 

	Dyddiad:
	30/04/20

	Ffocws Gwers:
	I ysgrifennu paragraff gan ddefnyddio ansoddeiriau, cyfelybiaethau a dechreuadau brawddegau amrywiol i ddisgrifio Mr Willy Wonka. 


	Cysylltiadau perthnasol/ystyrlon â:
Cwricwlwm 
Cyfrifoldebau trawsgwricwlaidd

	Mae deall ieithoedd yn allweddol i ddeall y byd o’n hamgylch
Cam Cynnydd 2
· Rwy’n gallu gwrando ar, deall a chyfathrebu ystyr cyffredinol yr hyn rwy’n ei clywed.
· Rwy’n gallu gwrando ar, deall ac adalw’n ddiweddarach yr hyn rwyf wedi’i glywed. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.
Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.
Rwy’n gallu gwrando ar, deall ac  adalw’n ddiweddarach yr hyn rwyf wedi’i glywed.
Rwy’n gallu deall gwybodaeth am amrywiaeth o bynciau, gan adnabod y prif bwyntiau. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed. Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.Rwy’n gallu gwrando ar, deall a chyfathrebu ystyr cyffredinol yr hyn rwy’n ei glywed.
Rwy’n gallu gwrando ar, deall ac  adalw’n ddiweddarach yr hyn rwyf wedi’i glywed.
Rwy’n gallu deall gwybodaeth am amrywiaeth o bynciau, gan adnabod y prif bwyntiau.

	Targedau Personol
 (Cysylltiedig â SAC ac wedi ei nodi mewn adolygiad wythnosol)


	Datblygu sgiliau Cymraeg 




	Amcanion Dysgu (Ffocws ar Ddysgu)

	Dysgu am dechnegau gwahanol o ysgrifennu disgrifiadol
Dysgu am sut i amrywio dechrau brawddegau
Dysgu sut i ddefnyddio ‘fel’ a ‘mor’ i ymestyn brawddegau

	Meini Prawf Llwyddo 
 (proses/cynnyrch)

	Defnyddio ansoddeiriau amrywiol
I amrywio dechreuadau brawddegau 
I amrywio brawddegau wrth ychwanegu ‘fel’ a ‘mor’



	Adnoddau Allweddol                    Iechyd a Diogelwch     
	Cwestiynau Allweddol
Sut mae personoliaeth Mr Willy Wonka wedi cael ei ddisgrifio?
Beth yw ei nodweddion? Ei ymddangosiad?
Pa ansoddeiriau sy’n ei ddisgrifio orau?

Asesu ar gyfer dysgu:
Gofyn i’r gynulleidfa, hunan asesu, gweithio gyda phartner ac asesu cyfoedion

Geirfa allweddol
Cyffelybiaethau, ansoddeiriau, berfau, brawddegau estynedig




	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol


	
Gwaith darllen a disgrifiadol blaenorol ar y thema, sef Charlie a’r ffatri siocled.





	Cam Agoriadol


	Adnewyddu cof y plant am Mr Willy Wonka a chrynhoad o’r gwaith rydym wedi’i gwneud arno er mwyn gallu cwblhau’r dasg heddiw. Siarad mewn parau am edrychiad a phersonoliaeth Mr Willy Wonka. Cloi trwy gael trafodaeth dosbarth am enghreifftiau o gyffelybiaethau a phryd y gellir eu cynnwys yn ein gwaith.






	Addysgu a Dysgu Craidd
	Gan ddefnyddio taflen ganllaw gyda’r hyn sydd ei angen i ysgrifennu ym mhob paragraff bydd y plant yn gyntaf yn ysgrifennu am ymddangosiad Mr Willy Wonka a bydd yr ail baragraff yn cynnwys ei bersonoliaeth. Bydd gan y grŵp uchaf drydydd paragraff ble bydd rhaid iddynt siarad am eu syniad o greu losin i Mr Willy Wonka. Bydd gweddill y plant yn medru mynd ati i greu ei losin ar ol iddynt gwblhau’r ail baragraff. 


	Sesiwn gloi


	Gorffen y wers trwy glywed yr hyn y mae’r plant wedi’i ysgrifennu a hefyd pa adborth y mae disgyblion eraill wedi’i roi er mwyn bod yn adeiladol. Hefyd clywed yr holl syniadau losin sydd gan y plant.









